Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1253

300. § Az Art. 37. § (4) bekezdése helyébe a következõ rendelkezés lép: „(4) Az adózót megilletõ költségvetési támogatás kiutalásának esedékességérõl e törvény melléklete vagy külön törvény rendelkezik. A költségvetési támogatást az igény (bevallás) beérkezésének napjától, de legkorábban az esedékességtõl számított 30 napon belül, a visszaigényelt általános forgalmi adót, ha a visszaigényelhetõ adó összege az 500 ezer forintot meghaladja, 45 napon belül kell kiutalni. Ha az adózó a kiutalási igényét a felszámolást, (egyszerûsített felszámolást) vagy a végelszámolást (egyszerûsített végelszámolást) lezáró adóbevallásban terjeszti elõ, a költségvetési támogatást felszámolás, vagy végelszámolás esetén 60, egyszerûsített felszámolás, vagy egyszerûsített végelszámolás esetén 45 napon belül kell kiutalni, amely határidõt a lezáró adóbevallás beérkezésének napjától, de legkorábban az esedékességtõl kell számítani. Az adóhatóság a magánszemély jövedelemadó-bevallásában feltüntetett visszatérítendõ adót (költségvetési támogatást) az igény (bevallás) beérkezésétõl számított 30 napon belül, de legkorábban az adóévet követõ év március 1-jétõl utalja ki. Ha a költségvetési támogatást az adóhatóság állapítja meg, a kiutalást az errõl szóló határozat jogerõre emelkedésétõl számított 30 napon belül kell teljesíteni. A kiutalásra nyitva álló határidõt,

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes